2. Umori žensk v Mehiki in Srednji Ameriki (glasovanje)
- Poročilo: Raül Romeva i Rueda
- Pred glasovanjem o predlogu spremembe 6:
Anna Záborská
(FR) Gospa predsednica, dovolite mi, da v imenu skupine PPE-DE predložim ustni predlog spremembe k predlogu spremembe 6. Na konec uvodne izjave R želimo dodati, "vendar sodba še ni dokončna, ker sta se nanjo pritožila".
(Ustni predlog spremembe je bil sprejet.)
- Pred glasovanjem o uvodni izjavi S:
Marios Matsakis
Gospa predsednica, to je ustni predlog spremembe predloga spremembe 7 v zvezi z uvodno izjavo S, s katerim naj bi se besede "authors of crimes" (storilci kaznivih dejanj) v angleški različici zamenjale z besedami "perpetrators of crimes". To je nujno, saj drugače stavek v angleščini ni smiseln.
(Ustni predlog spremembe je bil sprejet.)
